**Vyhodnotenie medzirezortného pripomienkového konania**

**Zákon, ktorým sa mení a dopĺňa zákon č. 583/2008 Z. z. o prevencii kriminality a inej protispoločenskej činnosti a o zmene a doplnení niektorých zákonov v znení neskorších predpisov**

|  |  |
| --- | --- |
| Spôsob pripomienkového konania | 16. 2. 2022 – 8. 3. 2022 (bežný, 15 pracovných dní) |
| Počet vznesených pripomienok, z toho zásadných | 18 /1 |
| Počet vyhodnotených pripomienok | 18 |
|  |  |
| Počet akceptovaných pripomienok, z toho zásadných | 10 /0 |
| Počet čiastočne akceptovaných pripomienok, z toho zásadných | 3 /1 |
| Počet neakceptovaných pripomienok, z toho zásadných | 5 /0 |
|  |  |
| Rozporové konanie (s kým, kedy, s akým výsledkom) |  |
| Počet odstránených pripomienok |  |
| Počet neodstránených pripomienok |  |

Sumarizácia vznesených pripomienok podľa subjektov

|  |  |  |  |  |  |
| --- | --- | --- | --- | --- | --- |
| **Č.** | **Subjekt** | **Pripomienky do termínu** | **Pripomienky po termíne** | **Nemali pripomienky** | **Vôbec nezaslali** |
| 1. | Ministerstvo dopravy a výstavby Slovenskej republiky | 1 (1o,0z) |  |  |  |
| 2. | Ministerstvo financií Slovenskej republiky | 2 (1o,1z) |  |  |  |
| 3. | Ministerstvo práce, sociálnych vecí a rodiny Slovenskej republiky | 2 (2o,0z) |  |  |  |
| 4. | Ministerstvo spravodlivosti Slovenskej republiky | 2 (2o,0z) |  |  |  |
| 5. | Ministerstvo školstva, vedy, výskumu a športu Slovenskej republiky | 1 (1o,0z) |  |  |  |
| 6. | Ministerstvo zahraničných vecí a európskych záležitostí Slovenskej republiky | 2 (2o,0z) |  |  |  |
| 7. | Odbor aproximácie práva sekcie vládnej legislatívy Úradu vlády SR | 5 (5o,0z) |  |  |  |
| 8. | Splnomocnenec vlády SR pre rozvoj občianskej spoločnosti | 2 (2o,0z) |  |  |  |
| 9. | Verejnosť | 1 (1o,0z) |  |  |  |
| 10. | Národný bezpečnostný úrad |  |  | x |  |
| 11. | Ministerstvo obrany Slovenskej republiky |  |  | x |  |
| 12. | Ministerstvo pôdohospodárstva a rozvoja vidieka Slovenskej republiky |  |  | x |  |
| 13. | Úrad priemyselného vlastníctva Slovenskej republiky |  |  | x |  |
| 14. | Národná banka Slovenska |  |  | x |  |
| 15. | Štatistický úrad Slovenskej republiky |  |  | x |  |
| 16. | Úrad pre normalizáciu, metrológiu a skúšobníctvo Slovenskej republiky (Úrad vlády Slovenskej republiky, odbor legislatívy ostatných ústredných orgánov štátnej správy) |  |  | x |  |
| 17. | Ministerstvo hospodárstva Slovenskej republiky |  |  | x |  |
| 18. | Generálna prokuratúra Slovenskej republiky |  |  | x |  |
| 19. | Ministerstvo investícií, regionálneho rozvoja a informatizácie Slovenskej republiky |  |  | x |  |
| 20. | Úrad jadrového dozoru Slovenskej republiky |  |  | x |  |
| 21. | Asociácia zamestnávatelských zväzov a združení Slovenskej republiky |  |  | x |  |
| 22. | Ministerstvo životného prostredia Slovenskej republiky |  |  | x |  |
| 23. | Protimonopolný úrad Slovenskej republiky |  |  | x |  |
| 24. | Ministerstvo kultúry Slovenskej republiky |  |  | x |  |
| 25. | Ministerstvo zdravotníctva Slovenskej republiky |  |  |  | x |
| 26. | Úrad vlády Slovenskej republiky |  |  |  | x |
| 27. | Úrad pre verejné obstarávanie |  |  |  | x |
| 28. | Úrad pre normalizáciu, metrológiu a skúšobníctvo Slovenskej republiky |  |  |  | x |
| 29. | Úrad geodézie, kartografie a katastra Slovenskej republiky |  |  |  | x |
| 30. | Správa štátnych hmotných rezerv Slovenskej republiky |  |  |  | x |
| 31. | Najvyšší kontrolný úrad Slovenskej republiky |  |  |  | x |
| 32. | Najvyšší súd Slovenskej republiky |  |  |  | x |
| 33. | Národná rada Slovenskej republiky |  |  |  | x |
| 34. | Kancelária Ústavného súdu Slovenskej republiky |  |  |  | x |
| 35. | Slovenská poľnohospodárska a potravinárska komora |  |  |  | x |
| 36. | Združenie miest a obcí Slovenska |  |  |  | x |
| 37. | Splnomocnenec vlády Slovenskej republiky pre rómske komunity |  |  |  | x |
| 38. | Konfederácia odborových zväzov Slovenskej republiky |  |  |  | x |
| 39. | Republiková únia zamestnávateľov |  |  |  | x |
| 40. | Úrad pre dohľad nad zdravotnou starostlivosťou |  |  |  | x |
| 41. | Konferencia biskupov Slovenska |  |  |  | x |
| 42. | Asociácia priemyselných zväzov a dopravy |  |  |  | x |
|  | **Spolu** | **18 (17o,1z)** | **0 (0o,0z)** | **15** | **18** |

Vyhodnotenie vecných pripomienok je uvedené v tabuľkovej časti.

|  |  |
| --- | --- |
| Vysvetlivky k použitým skratkám v tabuľke: | |
| O – obyčajná | A – akceptovaná |
| Z – zásadná | N – neakceptovaná |
|  | ČA – čiastočne akceptovaná |

|  |  |  |  |  |
| --- | --- | --- | --- | --- |
| **Subjekt** | **Pripomienka** | **Typ** | **Vyh.** | **Spôsob vyhodnotenia** |
| **MDaVSR** | **K Čl. I bod 3.** V Čl. I bod 3. odporúčame v poznámke pod čiarou k odkazu 1a vypustiť slová „zákon č. 301/2005 Z. z.“. | O | A | Vlastný materiál bol upravený podľa pripomienky. |
| **MFSR** | **Všeobecne** Návrh je potrebné zosúladiť s prílohou č. 1 Legislatívnych pravidiel vlády SR (v čl. I úvodnej vete vypustiť slová „zákona č. 122/2013 Z. z.,“ ako nadbytočné, v bode 3 slová „pripájajú sa slová“ nahradiť slovami „pripájajú sa tieto slová:“, v poznámke pod čiarou k odkazu 1a slová „zákon č. 301/2005 Z. z. Trestný poriadok v znení neskorších predpisov“ nahradiť slovami „Trestný poriadok“, v bode 7 úvodnej vete vypustiť slovo „nový“ ako nadbytočné). | O | A | Vlastný materiál bol upravený podľa pripomienky. |
| **MFSR** | **Všeobecne** V doložke vybraných vplyvov je označený negatívny, rozpočtovo nezabezpečený vplyv na rozpočet verejnej správy. V Analýze vplyvov na rozpočet verejnej správy, na zamestnanosť vo verejnej správe a financovanie návrhu (ďalej len „analýza vplyvov“) je v tabuľke č. 1 kvantifikovaný celkový nárast výdavkov v kapitole Ministerstvo vnútra SR v sume 502 126 eur v roku 2022 a v sume 669 501 eur každoročne v rokoch 2023 až 2025, ktorý vyplýva zo zvýšenia počtu štátnozamestnaneckých miest v stálej štátnej službe od 1. augusta 2022 (24 miest v platovej triede 6, 1 miesto v platovej triede 8 a 2 miesta v platovej triede 9). Vzhľadom na posunutie termínu účinnosti návrhu zákona z predbežného pripomienkového konania z 31. marca 2022 na 1. augusta 2022 žiadame upraviť analýzu vplyvov a prepočítať vplyv návrhu zákona na rozpočet verejnej správy na 5 mesiacov (namiesto uvádzaných 9 mesiacov). Zároveň žiadame o doplnenie kvantifikácie a zdrojového krytia osobných výdavkov za obdobie od 1. apríla 2022 do 31. júla 2022, t. j. od termínu skončenia financovania projektu do účinnosti zákona. V analýze vplyvov sú v tabuľke č. 1 v riadkoch „Vplyv na mzdové výdavky“ nesprávne uvedené sumy osobných výdavkov namiesto mzdových výdavkov. Uvedené žiadame zosúladiť s tabuľkou č. 5 analýzy vplyvov. V rámci prípravy Návrhu rozpočtu verejnej správy na roky 2022 až 2024 kapitola Ministerstvo vnútra SR neuplatnila v prioritách požiadavku na zvýšenie počtu zamestnancov a osobných výdavkov na uvedený účel. V kapitole Všeobecná pokladničná správa nie je na tento účel vytvorená žiadna rezerva. Všetky negatívne vplyvy na rozpočet verejnej správy vyplývajúce z návrhu zákona žiadame zabezpečiť v rámci schválených limitov výdavkov a počtu zamestnancov dotknutého subjektu verejnej správy na príslušné rozpočtové roky bez dodatočných požiadaviek na rozpočet verejnej správy. V nadväznosti na uvedené je potrebné upraviť doložku vybraných vplyvov a analýzu vplyvov tak, aby z nich nevyplýval rozpočtovo nekrytý vplyv. Uvedené konštatovanie je potrebné uviesť v časti 2.1.1. analýzy vplyvov. | Z | ČA | Na základe rozporového konania bol vzniknutý rozpor odstránený. Národný projekt „Zlepšenie prístupu obetí trestných činov k službám a vytvorenie kontaktných bodov pre obete“ je realizovaný Ministerstvom vnútra SR, pričom financovanie zabezpečované z Európskeho sociálneho fondu prostredníctvom Operačného programu Efektívna verejná správa malo pôvodne skončiť 31.7.2022. Národný projekt je aktuálne v procese predĺženia a zmeny realizácie jeho aktivít s predpokladaným financovaním do 31.12.2023. Doložka vybraných vplyvov, ako aj analýza vplyvov na rozpočet verejnej správy boli aktualizované. |
| **MPSVRSR** | **K Čl. I bodu 7** Odporúčame v Čl. I bode 7 navrhovanom § 7a ods. 3 písm. a) za slovo „služieb“ vložiť čiarku a slová „s miestne príslušným koordinátorom ochrany detí pred násilím“. Odôvodnenie: Koordinátori ochrany detí pred násilím neodmysliteľne patria do systému ochrany a pomoci obetiam. Považujeme za dôležité ich explicitne uviesť, nakoľko jednou z ich kľúčových aktivít je sieťovanie, podpora komunikácie medzi inštitúciami, ale aj budovanie spolupráce, riešenie systémových nedostatkov a multidisciplinárneho vzdelávania. Uvedením koordinátora ochrany detí pred násilím v Čl. I bode 7 navrhovanom § 7a ods. 3 písm. a) sa podporí spolupráca, a teda sa bude predchádzať duplicite niektorých aktivít, či naopak absencii niektorých aktivít. Upozorňujeme, že činnosť koordinátora ochrany detí pred násilím nie je možné subsumovať pod žiadnu inú inštitúciu uvedenú v Čl. I bode 7 navrhovanom § 7a. | O | N | Spolupráca informačných kancelárií s koordinátormi ochrany detí pred násilím je obsiahnutá v navrhovanom ustanovení § 7a ods. 3 písm. a) zákona, kde sa uvádza spolupráca s orgánmi verejnej moci, kam možno zaradiť aj MPSVR SR, ako zriaďovateľa koordinátorov ochrany detí pred násilím. |
| **MPSVRSR** | **K doložke vybraných vplyvov, k analýze sociálnych vplyvov** V doložke vybraných vplyvov, v analýze sociálnych vplyvov, v bode 4.3 je potrebné v predloženom hodnotení vypustiť slová „má pozitívny vplyv na rovnosť príležitostí, pretože“, a to z dôvodu, že predmetné znenie má vyjadriť skutočnosť, že predložený návrh zákona dodržiava povinnosť rovnakého zaobchádzania. Odôvodnenie: Potreba úpravy vyplýva z Jednotnej metodiky na posudzovanie vybraných vplyvov. | O | A | Bod 4. 3 analýzy sociálnych vplyvov bol upravený podľa pripomienky. |
| **MSSR** | **K bodu 7 vlastného materiálu** Navrhujeme upraviť znenie odsekov 2 a 3 a s nimi súvisiacich poznámok pod čiarou k navrhovanému §7a, a to nasledovným spôsobom: "(2) Informačná kancelária najmä: a) poskytuje obetiam trestných činov a inej protispoločenskej činnosti informácie v rozsahu ustanovenom osobitným predpisom,1c) b) poskytuje obetiam trestných činov a inej protispoločenskej činnosti súčinnosť pri kontaktovaní subjektov poskytujúcich pomoc obetiam podľa osobitných predpisov 1d), c) realizuje aktivity napomáhajúce osvetovej činnosti na ochranu obetí kriminality a inej protispoločenskej činnosti. (3) Informačná kancelária je pri vykonávaní úloh podľa tohto zákona oprávnená spolupracovať so subjektmi poskytujúcimi pomoc obetiam1d), orgánmi činnými v trestnom konaní, orgánmi sociálnoprávnej ochrany detí a sociálnej kurately a inými orgánmi verejnej moci. V prípade potreby poskytnutia informácií, najmä osobných údajov týkajúcich sa obete trestného činu a inej protispoločenskej činnosti orgánom podľa predchádzajúcej vety, je informačná kancelária povinná získať súhlas obete trestných činov a inej protispoločenskej činnosti s poskytnutím týchto informácií. (4) Na činnosť informačnej kancelárie sa primerane vzťahujú základné zásady ochrany a podpory obetí podľa osobitného predpisu.1e)" Poznámky pod čiarou k odkazom 1c) až 1e) znejú: "1c) § 4 ods. 5 zákona č. 274/2017 Z. z. o obetiach trestných činov a o zmene a doplnení niektorých zákonov v znení zákona č. 231/2019 Z. z. a 217/2021 Z. z. 1d) Napríklad § 3 ods. 1 písm. k) v spojitosti s § 32 zákona č. 274/2017 Z. z., zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov, zákon č. 327/2005 Z. z. o poskytovaní právnej pomoci osobám v materiálnej núdzi a o zmene a doplnení zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 8/2005 Z. z. v znení neskorších predpisov. 1e) § 3 zákona č. 274/2017 Z. z." Úpravu textácie navrhujeme najmä z dôvodu lepšej prehľadnosti úloh informačnej kancelárie v prípade, ak budú vymedzené v jednom odseku. Zároveň spolupráca so subjektmi poskytujúcimi pomoc obetiam je viazaná na plnenie jednotlivých úloh. V prípade poskytovania informácií obetiam, navrhujeme v pôvodnom §7a ods. 2 písm. a) vypustiť časť „práva na informácie“, nakoľko odkaz smeruje len vo vzťahu k povinnosti poskytovať určité informácie subjektom poskytujúcim pomoc obetiam a nezahŕňa teda všetky informácie, na poskytnutie ktorých má obeť právo od iných relevantných orgánov (napr. OČTK). Taktiež navrhujeme upraviť povinnosť získania súhlasu obete trestného činu/kriminality (viď predchádzajúca pripomienka k zjednoteniu terminológie, príp. úpravy ponechávame na zvážení predkladateľa) v prípade, ak sa jej osobné údaje majú poskytnúť inému/ďalšiemu subjektu alebo orgánu verejnej moci. Taktiež navrhujeme, aby sa zásady ochrany a podpory obetí trestných činov podľa § 3 zákona č. 274/2017 Z. z. vzťahovali primerane na činnosť informačných kancelárií, nakoľko niektoré zo zásad sú priamo adresované a viazané na činnosť orgánov činných v trestnom konaní, súdov (napr. ods. 5, ods. 7), a preto nie sú v prípade informačných kancelárií priamo použiteľné. V súčasnej poznámke 1f) (nová poznámka 1d), navrhujeme rozšíriť okruh subjektov poskytujúcich pomoc obetiam pre účely poskytovania súčinnosti s kontaktovaním týchto subjektov a nadviazania spolupráce, nakoľko aj v súčasnosti sa na stránke https://prevenciakriminality.sk/p/kde-najdete-pomoc nachádzajú aj subjekty, ktoré spolupracujú s informačnými kanceláriami a poskytujú pomoc obetiam podľa osobitných predpisov, pričom však nie sú zapísané v registri subjektov poskytujúcich pomoc obetiam vedenom Ministerstvom spravodlivosti SR. Tento okruh navrhujeme rozšíriť aj o Centrum právnej pomoci, nakoľko informačné kancelárie môžu v prípade iných nárokov obetí (napr. náhrada škody, riešenie situácie v civilnom konaní) odkázať obeť na právnu pomoc Centra právnej pomoci. | O | ČA | Vlastný materiál bol čiastočne upravený podľa pripomienky uplatnenej MS SR. V odseku 3 v znení uplatnenej pripomienky nie sú uvedené intervenčné centra, čo nie je zdôvodnené. V predmetnom odseku taktiež v zmysle uplatnenej pripomienky došlo k výslovnému uvádzaniu niektorých subjektov, ktoré je možné subsumovať pod pojem „orgány verejnej moci“. Poznámka pod čiarou k odkazu 1d) bola rozšírená aj o zákon č. 327/2005 Z. z.. Úprava problematiky ochrany osobných údajov je upravená v § 7 zákona. Poskytovanie údajov napríklad orgánom činným v trestnom konaní alebo sociálnej kuratele nepredstavuje spoluprácu ale ide o plnenie zákonnej povinnosti. Navrhované doplnenie odseku 4 podľa uplatnenej pripomienky, a zároveň aj vymedzenie úloh informačnej kancelárie v jednom odseku Ministerstvo vnútra SR neakceptuje. Účelom návrhu zákona nie je vymedziť základne zásady ochrany a podpory obetí podľa osobitného predpisu ako samostatnú normatívnu normu zákona. |
| **MSSR** | **K bodu 4 vlastného materiálu** Odporúčame zjednotiť terminológiu v rámci § 7 a celého zákona vo vzťahu k obetiam trestných činov. § 7 ods. 1 písm. c) využíva pojem „obete trestných činov“, § 7 ods. 1 písm. e) pojem „obete kriminality a inej protispoločenskej činnosti“. Pravdepodobne účelom tohto terminologického rozlíšenia je stanoviť rozličným spôsobom okruh adresátov, odporúčame však, aby v základnej časti bol jednotne používaný pojem „obete trestných činov“ alebo „obete kriminality“. Dovoľujeme si poukázať na to, že v zmysle § 3 písm. b) je „kriminalitou konanie, ktoré je trestným činom“, a preto okruh adresátov „obete kriminality“ a „obete trestných činov“ by mal byť na účely tohto zákona jednotný. Ponechávame na predkladateľovi zváženie, ktorý základný jednotný pojem je vhodné použiť. | O | A | Vlastný materiál bol upravený podľa pripomienky. |
| **MŠVVaŠSR** | **všeobecne** Odporúčame návrh zákona upraviť legislatívno-technicky, napríklad - v čl. I bode 3 za slová "pripájajú sa" vložiť slovo "tieto" a za slová "sa slová" vložiť dvojbodku, - v čl. I bode 7 úvodnej vete vypustiť slovo "nový", - v čl. I bode 7 § 7a ods. 2 písm. b) a ods. 3 písm. a) písať interpunkčné znamienka pred odkazom. | O | A | Vlastný materiál bol upravený podľa pripomienky. |
| **MZVEZ SR** | **K čl. I, bod 5** V čl. I bode 5 odporúčame zvážiť do poznámky pod čiarou k odkazu 5b doplnenie nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 4. 5. 2016). | O | N | Pripomienka nie je akceptovaná. Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 4. 5. 2016) bolo implementované do slovenského právneho poriadku v podobe zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov. |
| **MZVEZ SR** | **K predkladacej správe** V predkladacej správe v druhom odseku druhej vete odporúčame za slovo „využívajú“ vložiť slová „okrem iných dostupných služieb aj“ a prípadne uviesť aj príklady takýchto služieb, ktoré môžu obete trestných činov využívať (napr. centrá právnej pomoci, akreditované subjekty podľa zákona č. 247/2017 Z. z. o obetiach trestných činov a o zmene a doplnení niektorých zákonov v znení neskorších predpisov, služby mimovládnych organizácií venujúcich sa obetiam trestných činov a pod.). Odôvodnenie: Navrhuje sa poukázať na komplexnosť, vzájomnú prepojenosť a systém pomoci obetiam trestných činov v Slovenskej republike, t. j. nie iba na výhradné poskytovania pomoci obetiam trestných činov prostredníctvom informačných kancelárií. Predmetnú pripomienku uvádzame aj s poukázaním na osobitnú časť dôvodovej správy k bodu 7, kde sú tieto vzájomné vzťahy navzájom podmienené a bližšie konkretizované. | O | ČA | Do textu predkladacej správy boli do príslušnej vety doplnené slová „okrem iných dostupných služieb aj“. Konkrétne príklady dostupných služieb nie je potrebné v predkladacej správe uvádzať. |
| **OAPSVLÚVSR** | **K transpozícii a k tabuľke zhody so smernicou 2011.36.EÚ:** 1. Žiadame v ľavej časti záhlavia tabuľky zhody uviesť publikačný zdroj smernice 2011/36/EÚ v súlade s bodom 62.7. prílohy č. 1 k Legislatívnym pravidlám vlády Slovenskej republiky v platnom znení. Zároveň žiadame v pravej časti záhlavia tabuľky zhody uvádzať aj zákon č. 583/2008 Z. z. v znení neskorších predpisov, ktorý je takisto uvádzaný v štvrtom stĺpci tabuľky zhody. | O | A | Tabuľka zhody návrhu právneho predpisu s právom Európskej únie bola podľa pripomienky upravená. |
| **OAPSVLÚVSR** | **K transpozícii a k tabuľke zhody so smernicou 2012.29.EÚ:** 1. Žiadame v ľavej časti záhlavia tabuľky zhody uviesť publikačný zdroj smernice 2012/29/EÚ v súlade s bodom 62.7. prílohy č. 1 k Legislatívnym pravidlám vlády Slovenskej republiky v platnom znení. Zároveň žiadame v pravej časti záhlavia tabuľky zhody uvádzať aj zákon č. 583/2008 Z. z. v znení neskorších predpisov, ktorý je takisto potrebné uvádzať aj v stĺpci 4 tabuľky zhody. | O | A | Tabuľka zhody návrhu právneho predpisu s právom Európskej únie bola podľa pripomienky upravená. |
| **OAPSVLÚVSR** | **K transpozícii a k tabuľke zhody so smernicou 2011.36.EÚ:** 2. Pri preukazovaní transpozície čl. 19 smernice 201136/EÚ žiadame v šiestom stĺpci tabuľky zhody uviesť znenie poznámok pod čiarou k odkazom 1a) až 1b). Zároveň žiadame uviesť v šiestom stĺpci tabuľky zhody aj ustanovenie § 7 ods. 1 písm. e). | O | A | Tabuľka zhody návrhu právneho predpisu s právom Európskej únie bola podľa pripomienky upravená. |
| **OAPSVLÚVSR** | **K transpozícii a k tabuľke zhody so smernicou 2012.29.EÚ:** 2. Pri preukazovaní transpozície čl. 8 smernice 2012/29/EÚ žiadame do prvého stĺpca tabuľky zhody doplniť ods. 4. Zároveň žiadame v šiestom stĺpci tabuľky zhody uviesť znenie poznámok pod čiarou k odkazom 1c) až 1f). | O | A | Tabuľka zhody návrhu právneho predpisu s právom Európskej únie bola podľa pripomienky upravená. |
| **OAPSVLÚVSR** | **K sprievodným dokumentom:** Žiadame v dôvodovej správe osobitnej časti k bodu 7 upraviť publikačný zdroj smernice 2012/29/EÚ nasledovne „(Ú. v. EÚ L 315, 14.11.2012).“ v súlade s bodom 62. 5. prílohy č. 1 k Legislatívnym pravidlám vlády Slovenskej republiky v platnom znení. | O | A | Dôvodová správa bola podľa pripomienky upravená. |
| **SVSR pre rozvoj občianskej spoločnosti** | **Čl. I bod 7 vlastného materiálu** Navrhujeme, aby sa do § 7a doplnil nový odsek 4) so znením „Informačná kancelária spracúva osobné údaje obetí kriminality a inej protispoločenskej činnosti v rozsahu nevyhnutnom na plnenie úloh uvedených v odsekoch 2 a 3.“. Odôvodnenie: Uvedené navrhujeme v záujme definovania právneho základu na spracúvanie osobných údajov. Spracúvanie osobných údajov na základe súhlasu dotknutej osoby nie je najvhodnejšie. Dotknutá osoba totiž svoj súhlas môže kedykoľvek odvolať, s čím sa spájajú ďalšie právne následky, ako napríklad sťaženie poskytovania súčinnosti orgánom činným v trestnom konaní v zmysle § 3 Trestného poriadku. Obdobný právny základ na spracúvanie osobných údajov subjektami poskytujúcimi pomoc obetiam je definovaný v § 34 ods. 2 zák. č. 274/2017 Z. z. o obetiach trestných činov a o zmene a doplnení niektorých zákonov. | O | N | Problematika spracúvania osobných údajov je upravená v § 7 zákona a vzťahuje sa aj na spracúvanie osobných údajov informačnými kanceláriami. |
| **SVSR pre rozvoj občianskej spoločnosti** | **Čl. I bod 7 vlastného materiálu** Navrhujeme, aby sa znenie § 7a ods. 3 písm. a) nahradilo znením „spolupracuje a vymieňa si informácie s intervenčnými centrami, so subjektmi poskytujúcimi pomoc obetiam trestných činov1d), s poskytovateľmi sociálnych služieb, s Centrom právnej pomoci1e), s mimovládnymi neziskovými organizáciami1f), s orgánmi verejnej moci a s ďalšími subjektami uvedenými v § 14 odsek 2“. Poznámky pod čiarou 1d) až 1e) znejú: „1d) § 2 ods. 1 písm. k) zákona č. 274/2017 Z. z. o obetiach trestných činov a o zmene a doplnení niektorých zákonov v znení neskorších predpisov; 1e) § 5 zákona č. 327/2005 Z. z. o poskytovaní právnej pomoci osobám v materiálnej núdzi a o zmene a doplnení zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 8/2005 Z. z.; 1f) § 2 ods. 2 zákona č. 346/2018 Z. z. o registri mimovládnych neziskových organizácií a o zmene a doplnení niektorých zákonov“. Odôvodnenie: Uvedené navrhujeme v záujme rozšírenia možností spolupráce aj na ďalšie subjekty. Informačné kancelárie už v súčasnosti úspešne spolupracujú s Centrom právnej pomoci, s mimovládnymi neziskovými organizáciami a s vysokými školami. Taktiež sa nám javí prospešné, aby informačné kancelárie pri plnení svojich úloh, najmä na účely prevencie spolupracovali aj s ďalšími subjektami, ako napríklad vedecké a výskumné inštitúcie, školy a školské zariadenia alebo médiá, ktoré sú uvedené v § 14 ods. 2 Zákona o prevencii kriminality a inej protispoločenskej činnosti. | O | N | Spoluprácu orgánov verejnej moci s právnickými osobami pôsobiacimi v oblasti prevencie kriminality dostatočne upravuje §14 a nie je potrebné ju duplikovať v §7a. |
| **Verejnosť** | **Čl. I** Do čl. I je potrebné doplniť nasledujúci novelizačný bod, ktorým sa mení zákon č. 583/2008 Z. z.: V § 15 ods. 1 sa slová „všeobecný predpis o správnom konaní“ nahrádzajú slovami „správny poriadok“. Odôvodnenie: Legislatívno-technická pripomienka. Na správny poriadok (zákon č. 71/1967 Zb.) je potrebné odkazovať pomocou jeho slovného označenia „správny poriadok“, čo explicitne vyplýva aj z bodov 8, 22.9 a 48 prílohy č. 1 k Legislatívnym pravidlám vlády SR. Pojem „všeobecný predpis o správnom konaní“ je nepresný, neurčitý, v rozpore s Legislatívnymi pravidlami vlády SR aj zaužívanou legislatívnou praxou, a preto by sa nemal používať. Súčasne sa tak prispeje k väčšej prehľadnosti a presnosti právneho poriadku. | O | N | Táto pripomienka nie je akceptovaná. Navrhovaná pripomienka je nad rámec návrhu zákona. |